«በመንግሥታት ግንኙነት ረቂቅ አዋጅ ዝግጅት ላይ የሁሉም ክልል ተወካዮች ተገኝተዋል»- አቶ አስቻለው ተክሌየመንግሥታት ግንኙነት ስርዓቱ ህግ አርቃቂ የቴክኒክ ኮሚቴ ሰብሳቢ
አዲስ አበባ፡- በመንግሥታት ግንኙነት ረቂቅ አዋጅ ዝግጅት ላይ የዘጠኙ ክልሎችና ሁለቱ ከተማ መስተዳድሮች በተወካዮቻቸው አማካኝነት መሳተፋቸውን በፌዴሬሽን ምክር ቤት ጽህፈት ቤት የግጭት አፈታት፣ የሰላም እሴቶች ግንባታ ጥናት እና ንቃተ ህገ መንግስት ዳይሬክተር እንዲሁም የመንግስታት ግንኙነት ስርዓቱ ህግ አርቃቂ የቴክኒክ ኮሚቴ ሰብሳቢ አቶ አስቻለው ተክሌ አስታወቁ። አቶ አስቻለው ከአዲስ ዘመን ጋዜጣ ጋር ባደረጉት ቃለ ምልል እንዳስታወቁት በረቂቅ አዋጅ ዝግጅት ላይ ሁሉም ክልሎች በተወካቻቸው አማካኝነት ከመሳተፍ ባለፈ በፖሊሲ ደረጃ ሲረቀቅም ሆነ አሁን በአዋጅ መልክ ሲረቀቅ ሰፊ ውይይት ተደርጎበታል። አዋጁ በባህሪውም የተለየ የሚያደርገው ምሁራንና ባለሙያዎች የተሳተፉበትና ከሃያ ጊዜ በላይ የውይይት መድረኮች ተካሂዶበታል ብለዋል። ክልሎች በአንድም በሌላም የፌዴሬሽን ምክር ቤት አባላት ናቸው። ስለዚህ በፌደሬሽን ምክር ቤት ፖሊሲውም ሲጸድቅ ርዕሳነ መስተዳድሮች ፣አፈ ጉባኤዎች በተገኙበት ነው ያሉት አቶ አስቻለው አሁንም ክልሎቹ ረቂቅ አዋጁ ህግ ሆኖ እንዲወጣ ሙል ድምጽ ሰጥተዋል።አዲስ ዘመን ጥር 21/2012ኢያሱ መሰለ 